חיל האוויר הישראלי במלחמת יום הכיפורים
סדר הכוחות ערב פרוץ המלחמה

ערב המלחמה, באוקטובר 1973 היו מרבית מטוסי חיל האוויר מתוצרת אמריקאית ומקצתם מתוצרת צרפתית.
מטוסי הקו הראשון היו מטוסי הפנטום שהיו בעלי מעטפת ביצועים רחבה, בעלי יכולת נשיאת חימוש רב ומגוון (עד 7 טון) וטווח גדול. בחיל האוויר היו 4 טייסות פנטום ובהן 125 מטוסים. מטוסי היירוט העיקריים היו 76 מטוסי מיראז' 3 (2 טייסות) ונשר (2 טייסות), ומטוס התקיפה העיקרי היה הסקייהוק (181 מטוסים ב-5 טייסות) שהוא מטוס תת-קולי חד-מושבי. לתקיפה שימשו גם 25 מטוסי סער (סופר מיסטר משודרג).
סה"כ היו לחיל האוויר 383 מטוסי קרב כאשר 301 היו מוכנים לפעולה בצהרי יום הכיפורים ו-82 היו במצבים של תקלות או השבתות.
לישראל לא היו מסוקי תקיפה במלחמת יום הכיפורים. מסוקי חיל האוויר עסקו בתובלה של לוחמים, פצועים, ציוד ומפקדים וכמעט לא שימשו ככוח לוחם.
מטוסי החיל היו פרוסים בשמונה בסיסי טיסה:
רמת דוד (כנף 1), בפיקוד אלוף-משנה ארלוזור 'זוריק' לב (נהרג ביומה הרביעי של המלחמה, והוחלף על ידי אל"ם יעקב אגסי);
שדה דב (כנף 15), בפיקוד אל"ם משה סער;
לוד (בח"א 27), בפיקוד אל"ם מנחם זהבי;
פלמחים (בח"א 30), בפיקוד אל"ם אורי טלמור;
בסיס תל נוף (בח"א 8), בפיקוד אל"ם רן רונן (פקר);
בסיס חצור (כנף 4), בפיקוד אל"ם עמוס לפידות;
בסיס חצרים (בח"א 6), בפיקוד אל"ם עמיחי שמואלי;
בסיס עציון (כנף 10), בפיקוד אל"ם אהרן 'יאלו' שביט.
| טייסת | תפקוד | כלי-טיס | מפקד | מיקום | הערות |
| --- | --- | --- | --- | --- | --- |
| 69 - הפטישים | קרב | F-4 פנטום | יורם אגמון | רמת דוד |  |
| 100 - הגמל המעופף | תובלה קלה | דורניר 27, דורניר 28, צסנה 206 | אמנון גלעד | שדה דב | טייסת מטוסים קלים לסיור, פינוי פצועים וקישור |
| 101 - הקרב הראשונה | קרב | מיראז' III | אבי לניר | חצור | אבי לניר נפל בשבי בגיחה מבצעית מעל סוריה ביומה השמיני של המלחמה, ונרצח על ידי שוביו.  החליף אותו סמ"ט א' ישראל בהרב עד תום המלחמה. |
| 102 - הנמר המעופף | תקיפה | A-4 סקייהוק | אורי שחר | חצרים |  |
| 103 - הפילים | תובלה בינונית | נורד נוראטלס | אלי מור | תל נוף |  |
| 105 - העקרב | תקיפה | סופר מיסטר | שלמה שפירא | חצור | 25 מטוסי סופר מיסטר משודרג ("סער") שירתו בטייסת בפרוץ המלחמה |
| 107 - אבירי הזנב הכתום | קרב | F-4 פנטום | יפתח ספקטור | חצרים | שני מטוסים פרסו בכוננות ירוט בשדה אופיר בדרום סיני |
| 109 - העמק | תקיפה | A-4 סקייהוק | דוד יצחק | רמת דוד |  |
| 110 - אבירי הצפון | תקיפה | A-4 סקייהוק | צבי הס | רמת דוד |  |
| 113 - הצרעה | קרב | נשר | יעקב גל | חצור |  |
| 114 - מובילי הלילה | מסוקי תובלה כבדה | סופר פרלון | ראובן לוי | תל נוף | 12 מסוקי "צרעה" שירתו בטייסת בפרוץ המלחמה |
| 115 - הדרקון המעופף | תקיפה | A-4 סקייהוק | גיורא רום | תל נוף | גיורא רום קיבל את הפיקוד על הטייסת יומיים לפני פרוץ המלחמה, לאחר שמפקדה הקודם, עמי גולדשטיין, נהרג בטיסת אימונים. |
| 116 - מגיני הדרום | תקיפה | A-4 סקייהוק | אהוד שלח | תל נוף | אהוד שלח נהרג בגיחה מעל מצרים ביומה הרביעי של המלחמה. החליף אותו שמואל בן-רום (שכיהן כמפקד טייסת מדר"ט) עד תום המלחמה. |
| 117 - הסילון הראשונה | קרב | מיראז' III | יהודה קורן | רמת דוד |  |
| 118 - דורסי הלילה | מסוקי תובלה כבדה | סיקורסקי CH-53 | יובל אפרת | תל נוף | 17 מסוקי "יסעור" שירתו בטייסת בפרוץ המלחמה |
| 119 - העטלף | קרב | F-4 פנטום | אליעזר פריגת | תל נוף |  |
| 120 - הבינלאומית | תובלה כבדה | בואינג 377, בואינג 707 | יהושע שני | לוד | 6 מטוסי הבואינג 377 ("ענק") שירתו בתפקידי תובלה ול"א. שני מטוסי בואינג 707 ("ראם") 'גויסו' בתחילת המלחמה |
| 122 - הדקוטה | תובלה בינונית | דקוטה DC-3 | ? | לוד | 10 מטוסי הדקוטה שירתו בתפקידי תובלה ול"א |
| 123 - ציפורי המדבר | מסוקי תובלה בינונית | בל 205 | דן ברוס | חצרים |  |
| 124 - החרב המתהפכת | מסוקי תובלה בינונית | בל 205 | מיכאל כהן | תל נוף |  |
| 125 - המסוקים הקלים | מסוקי תובלה קלה | אלואט II, בל 206 | עפר בן פרץ | שדה דב | 10 מסוקי אלואט II ו-8 מסוקי בל 206 שירתו בטייסת בפרוץ המלחמה |
| 131 - אבירי הציפור הצהובה | תובלה בינונית | הרקולס C-130 | דוד פורת | לוד | הטייסת הוקמה בעיצומה של המלחמה (14 באוקטובר 1973), משני מטוסי הרקולס ("קרנף" מדגם H) שהועברו אליה מטייסת 120, ומ-12 מטוסי הרקולס ("קרנף" מדגם E) שהתקבלו מארצות הברית במבצע 'ניקל גראס' |
| 140 - נשר הזהב | תקיפה | A-4 סקייהוק | דן פסח | עציון | הטייסת הוקמה (מחדש) במהלך שנת 1973. במלחמת יום הכיפורים עדיין לא הייתה מבצעית, ומטוסיה וטייסיה פוזרו בין טייסות הסקייהוק האחרות |
| 144 - עוף החול | קרב | נשר | מנחם שרון | עציון |  |
| 200 - המל"טים הראשונה | מל"טים | פיירבי 147I, MQM-74A צ'אקר | שלמה ניר | פלמחים | הפיירבי ("מבט") שימש בתפקידי צילום אווירי. הצ'אקר ("תלם") שימש כפתיון למערכות נ"מ. |
| 201 - האחת | קרב | F-4 פנטום | רון חולדאי יפתח זמר איתן בן אליהו | חצור | רון חולדאי החליף את מפקד הטייסת יפתח זמר ששהה בחו"ל בפרוץ המלחמה. זמר חזר לארץ ביומה השלישי של המלחמה, לאחר מספר ימים נפגע קשה בגיחה מעל סוריה, והוחלף על ידי איתן בן-אליהו עד תום המלחמה. |
| מערך הנ"מ> אמצעי הלחימה | מערך הנ"מ> תמונה |
| --- | --- |
MIM-23 הוק – טיל נ"מ מונחה מכ"ם לטווחים בינוניים ולגובה נמוך עד בינוני. טיל זה שפותח בארצות הברית בסוף שנות ה-50, הגיע לראשונה ב-1965 לצה"ל. הגעתו הייתה אחת הסיבות להעברת מערך ההגנה האווירית אל חיל האוויר, כדי למנוע ירי כוחותינו על כוחותינו. ההוק צבר 13 הפלות מאושרות במלחמה וסייע להדוף את מטוסי מצרים וסוריה במיוחד בהתקפות הראשונות.: 
תותחי היספנו-סוויזה 20 מ"מ (אנ') – עמדת תותחים דו-קנית שהייתה ברשות צה"ל עוד מימי מלחמת העצמאות. צמד תותחים מכוונים אופטית על ידי המפעיל ונחשבו מיושנים במערך הנ"מ הצה"לי. במלחמת יום הכיפורים הוצבו התותחים בהגנה על מתחמי כוחות ובסיסים מפני תקיפות של מטוסי אויב.: 
תותחי L-70 מכווני מכ"ם – תותחי נ"מ חדישים יותר שנכנסו לשירות בשנות ה-60 המוקדמות. התותחים היו מכווני מכ"ם ובקוטר 40 מ"מ. תותחים אלה הוצבו ליד מתקנים אסטרטגיים כמו שדות תעופה ומפקדות ותפקידם היה למנוע ממטוסי האויב להפציץ את המתקנים.: